Neuvoston direktiivi 84/537/ETY, annettu 17 päivänä syyskuuta 1984, konekäyttöisten käsin kannateltavien betoninmurskaimien ja kivihakkujen sallittua äänitehotasoa koskevan jäsenvaltioiden lainsäädännön lähentämisestä



Virallinen lehti nro L 300 , 19/11/1984 s. 0156 - 0170

Espanjank. erityispainos: Luku 15 Nide 5 s. 0099

Portugalink. erityispainos: Luku 15 Nide 5 s. 0099

Suomenk. erityispainos Alue 13 Nide 14 s. 0116

Ruotsink. erityispainos Alue 13 Nide 14 s. 0116



NEUVOSTON DIREKTIIVI, annettu 17 päivänä syyskuuta 1984, konekäyttöisten käsin kannateltavien betoninmurskaimien ja kivihakkujen sallittua äänitehotasoa koskevan jäsenvaltioiden lainsäädännön lähentämisestä (84/537/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että Euroopan yhteisöjen toimintaohjelmissa ympäristöalan toimenpiteiksi(4) vuosilta 1973 ja 1977 kiinnitetään huomiota meluhaittaongelman merkittävyyteen ja erityisesti tarpeeseen säädellä pahimpia melulähteitä, erot konekäyttöisten käsin kannateltavien betoninmurskaimien ja kivihakkujen äänipäästötasojen rajoittamista koskevien, jäsenvaltioissa jo sovellettavien tai valmisteltavina olevien toimenpiteiden välillä johtavat eriarvoisten kilpailun edellytysten muodostumiseen, ja niillä siten on suora vaikutus yhteismarkkinoiden toimintaan; sen vuoksi on suotavaa lähentää tämän alan lainsäädäntöä perustamissopimuksen 100 artiklassa määrätyllä tavalla, rakennuskoneisiin ja -laitteisiin liittyviä yleisiä määräyksiä koskevan jäsenvaltioiden lainsäädännön lähentämisestä 17 päivänä syyskuuta 1984 annetussa neuvoston direktiivissä 84/532/ETY(5) säädetään erityisesti ETY-tyyppitarkastusmenettelystä; mainitun direktiivin mukaisesti on tarpeen vahvistaa yhtenäistetyt vaatimukset, jotka kunkin laiteryhmän on täytettävä, rakennuskoneiden ja -laitteiden melupäästöjen määrittämistä koskevan jäsenvaltioiden lainsäädännön lähentämisestä 19 päivänä joulukuuta 1978 annetussa neuvoston direktiivissä 79/113/ETY(6), sellaisena kuin se on muutettuna direktiivillä 81/1051/ETY(7), määritellään etenkin menetelmä, jota tulisi käyttää konekäyttöisten käsin kannateltavien betoninmurskaimien ja kivihakkujen akustisten kriteereiden määrittämiseen, konekäyttöisten käsin kannateltavien betoninmurskaimien ja kivihakkujen tuottaman melun ympäristölle ja erityisesti ihmisten hyvinvoinnille ja terveydelle aiheuttamien vaikutusten vuoksi on tarpeen alentaa asteittain ja merkittävästi konekäyttöisten käsin kannateltavien betoninmurskaimien ja kivihakkujen suurinta sallittua äänitehotasoa, on tärkeää pystyä säätelemään konekäyttöisten käsin kannateltavien betoninmurskaimien ja kivihakkujen käyttöä tietyillä erityisen merkitseviksi todetuilla alueilla, jotta voidaan rajoittaa tällaisten konekäyttöisten käsin kannateltavien betoninmurskaimien ja kivihakkujen tuottaman ilmateitse kantautuvan melun aiheuttamia haittoja, ja tekniset säännökset on nopeasti mukautettava tekniikan kehitykseen; tämän vuoksi on tarpeen säätää direktiivin 79/113/ETY 5 artiklassa säädetyn menettelyn soveltamisesta, ON ANTANUT TÄMÄN DIREKTIIVIN: 1 artikla 1. Tätä direktiiviä sovelletaan tie- ja vesirakennuksen sekä talonrakennuksen työmailla käytettävien konekäyttöisten käsin kannateltavien betoninmurskaimien ja kivihakkujen, jäljempänä "laitteet", sallittuun äänitehotasoon. 2. Tämä direktiivi on direktiivin 84/532/ETY, jäljempänä "kehysdirektiivi", 3 artiklan 2 kohdassa tarkoitettu erityisdirektiivi. 2 artikla 1. Hyväksyttyjen tarkastuslaitosten on annettava ETY-tyyppitarkastustodistus kaikille laitteille, joiden ilmassa kantautuvan melun äänitehotaso mitattuna direktiivin 79/113/ETY liitteessä I, sellaisena kuin se on muutettuna tämän direktiivin liitteellä I vahvistettujen edellytysten mukaisesti, ei ylitä seuraavassa taulukossa annettuja esitettyjä äänitehotasoja: >TAULUKON PAIKKA> 2. Kaikkiin laitteen sallitun äänitehotason osalta tehtäviin ETY-tyyppitarkastustodistusta koskeviin hakemuksiin on oheistettava ilmoituslomake, joka on liitteessä II esitetyn mallin mukainen. 3. Hyväksytyn tarkastuslaitoksen on kunkin hyväksymänsä laitetyypin osalta täytettävä kaikki kehysdirektiivin liitteessä III esitetyn mallin mukaisen ETY-tyyppitarkastustodistuksen kohdat. 4. ETY-tyyppitarkastustodistuksen voimassaoloaika rajoitetaan viiteen vuoteen. Tätä voidaan jatkaa viidellä vuodella edellyttäen, että hakemus tehdään ensimmäisen viisivuotiskauden päättymistä edeltävänä 12 kuukauden aikana. Tämän direktiivin tiedoksi antamista seuraavan viiden vuoden jakson päättyessä ETY-tyyppitarkastustodistukset lakkaavat kuitenkin olemasta voimassa, ellei niitä ole annettu laitteille, jotka täyttävät tuona päivänä voimaan tulevat enimmäistasot. 5. Kehysdirektiivin 19 artiklan 1 kohdasta poiketen tässä artiklassa säädetyt edut eivät viiden ja puolen vuoden kuluttua direktiivin tiedoksi antamisesta enää koske laitteita, joiden mukana toimitetaan vaatimustenmukaisuustodistus, kun se on laadittu ensimmäisen jakson lukuja varten annetun tyyppitarkastustodistuksen perusteella; voimassaoloaika on esitettävä kyseisessä vaatimustenmukaisuustodistuksissa. 6. Valmistajan on täytettävä kaikista ETY-tyyppitarkastuksessa hyväksytyn tyypin mukaisesti valmistetuista laitteista vaatimustenmukaisuustodistus, joka on kehysdirektiivin liitteen IV ETY-tyyppitarkastustodistusta koskevilla palstoilla esitetyn mallin mukainen. 7. Kussakin laitteessa, joka on rakennettu ETY:n tyyppitarkastuksessa hyväksytyn tyypin mukaisesti, on oltava selvä ja pysyvä merkki, jossa ilmoitetaan valmistajan takaama äänitaso dB(A) /1pW, niin kuin se on määritelty direktiivin 79/113/ETY liitteessä I, sellaisena kuin se on muutettuna tämän direktiivin liitteellä I, vahvistetulla tavalla, sekä merkki å (epsilon). Tämän merkin malli esitetään tämän direktiivin liitteessä III. 3 artikla Jäsenvaltiot voivat toteuttaa toimenpiteitä, joilla laitteiden käyttöä säädellään jäsenvaltioiden merkittävinä pitämillä alueilla. 4 artikla Sen tarkastaminen, ovatko tuotantomallit kehysdirektiivin 12 artiklassa säädetyllä tavalla tutkitun tyypin mukaisia, tehdään liitteessä IV vahvistettuja teknisiä menettelyjä noudattaen. 5 artikla Neuvosto päättää 18 kuukauden määräajassa yksimielisesti melutasojen alentamisesta komission mahdollisimman pian ja viimeistään viiden vuoden kuluttua tämän direktiivin antamisesta tekemän ehdotuksen perusteella. 6 artikla Direktiivin 79/113/ETY 5 artiklassa säädetyn menettelyn mukaisesti annetaan: - yksityiskohtaiset säännökset liitteessä IV tarkoitetusta teknisestä menettelystä, jolla tarkastetaan, että tuotantomallit ovat tarkastetun tyypin mukaiset; - muutokset, jotka ovat tarpeen liitteissä vahvistettujen vaatimusten mukauttamiseksi tekniikan kehitykseen. 7 artikla Jäsenvaltioiden on toteutettava kaikki tarvittavat toimenpiteet sen varmistamiseksi, ettei laitteita voida saattaa markkinoille, elleivät ne ole tämän direktiivin ja kehysdirektiivin säännösten mukaisia. 8 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa tämän direktiivin tiedoksi antamisesta(8) ja ilmoitettava tästä komissiolle viipymättä. 2. Jäsenvaltioiden on huolehdittava, että ne toimittavat tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 9 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä syyskuuta 1984. Neuvoston puolesta Puheenjohtaja P. BARRY (1) EYVL N:o C 82, 14.4.1976, s. 91 (2) EYVL N:o C 76, 7.4.1975, s. 37 (3) EYVL N:o C 263, 17.11.1975, s. 42 (4) EYVL N:o C 112, 20.12.1973, s. 1 ja EYVL N:o C 139 13.6.1977, s. 1 (5) EYVL N:o C 300, 19.11.1984, s. 111 (6) EYVL N:o L 33, 8.2.1979, s. 15 (7) EYVL N:o L 376, 30.12.1981, s. 49 (8) Tämä direktiivi on annettu tiedoksi jäsenvaltioille 26 päivänä syyskuuta 1984. LIITE I KONEKÄYTTÖISTEN KÄSIN KANNATELTAVIEN BETONINMURSKAIMIEN JA KIVIHAKKUJEN AIHEUTTAMAN ILMASSA KANTAUTUVAN MELUN MITTAUSMENETELMÄ SOVELTAMISALA Tätä mittausmenetelmää sovelletaan konekäyttöisiin käsin kannateltaviin betoninmurskaimiin ja kivihakkuihin, jäljempänä "laitteet". Sillä määrätään testausmenettelyt, joita käytetään, kun määritetään tällaisten laitteiden äänitehotaso ETY-tyyppitarkastusta ja vaatimustenmukaisuuden tarkastusta varten. Näiden teknisten menettelyjen on oltava direktiivin 79/113/ETY liitteessä I vahvistettujen vaatimusten mukaiset. Kaikkia direktiivin 79/113/ETY liitteen I kohtia sovelletaan laitteisiin seuraavin muutoksin: 4 TULOSTEN ILMOITTAMISESSA KÄYTETTÄVÄT KRITEERIT 4.1 Laitteen ympäristön akustinen kriteeri ilmaistaan laitteen äänitehotasona. 6 MITTAUSOLOSUHTEET 6.1.1 Laitteen painon määritys Laitteen painoa määriteltäessä sen on oltava varustettuna tavanomaista käyttöä varten lukuun ottamatta työkalua, syöttöletkua ja mahdollisesti liitäntää. 6.1.2 Laitteen tuet a) Testin täydellisen toistettavuuden varmistamiseksi laite on testin aikana kytkettävä työkaluun, joka on upotettu kuution muotoiseen, maahan upotettuun betonoituun syvennykseen sijoitettuun betonilohkareeseen. b) Testien ajaksi laitteen ja tukityökalun väliin voidaan sijoittaa teräksinen välikappale. Tämän välikappaleen on muodostettava vakaa rakenne laitteen ja tukityökalun välille. Nämä vaatimukset sisältyvät kuvan 2 piirrokseen. 6.1.3 Lohkareen ominaisuudet Lohkareen on oltava kuution muotoinen, reunaltaan 0,60 m ± mm leveä ja mahdollisimman säännöllinen; sen on oltava valmistettu teräsbetonista ja kauttaaltaan tärytetty 0,20 m:n kerroksissa liiallisen sedimentoitumisen välttämiseksi. Laitteen pään (ilman työkalua) ja päällyslaatan välin on oltava 0,10-0,20 m. 6.1.4 Betonin koostumus Yhtä 50 kg:n säkkiä puhdasta portlandsementtiä, luokka 400 tai vastaava, varten: - 65 litraa lajittelematonta kalkitonta hiekkaa, jonka raekoko on 0,1-5 mm; - 115 litraa kalkitonta alluviaalisoraa, jonka raekoko on 5-25 mm. Kuutio on raudoitettava halkaisijaltaan 8 mm:n terästangoilla ilman siteitä ja kunkin tangon on oltava riippumaton muista. Toteutusperiaatteen malli esitetään kuvassa 1. 6.1.5 Tukityökalu Työkalu on upotettava lohkareeseen, ja sen on koostuttava terästä, jonka halkaisija on vähintään 178 mm tai enintään 220 mm sekä työkaluistukkaosasta, joka on samanlainen kuin testattavien laitteiden kanssa tavallisesti käytettävä kappale, ja joka on ISO-suositusten R 1180 ja R 1571 mukainen, mutta riittävän pitkä mahdollistamaan käytännön testin suorittaminen. Kahta osaa on käsiteltävä sopivalla tavalla niiden yhdistämiseksi. Työkalu on kiinnitettävä lohkareeseen siten, että terän pohja on 0,30 m:ä lohkareen yläpinnasta (ks. kuva 1). Lohkareen on oltava mekaanisesti ehjä, erityisesti tukityökalun ja betonin kiinnitystasosta. Ennen testiä ja sen jälkeen on todettava, että betonilohkareeseen upotettu työkalu on edelleen kiinnitettynä betonilohkareeseen. 6.1.6 Kuution sijoitus Kuutio on sijoitettava kauttaaltaan sementoituun syvennykseen, jota kuvassa 4 jäljempänä esitetyllä tavalla peittää painoltaan vähintään 100 kg/m² oleva päällyslaatta siten, että päällyslaatan yläpinta on samassa tasossa maanpinnan kanssa. Kaiken muun melun välttämiseksi lohkare on eristettävä syvennyksen pohjasta ja reunoista elastisilla lohkoilla, joiden rajataajuus ei saa olla enempää kuin puolet testatun laitteen iskutaajuudesta ilmaistuna iskuina/sekunti. Päällyslaatassa olevan aukon, josta työkalun istukkakomponentti kulkee, on oltava mahdollisimman pieni ja se on tiivistettävä joustavalla ääntä eristävällä liitoksella. 6.2 Äänilähteen toiminta mittauksen aikana Mittausten toistettavuuden varmistamiseksi kaikki laitteet on testattava pystyasennossa. Pneumaattisten laitteiden osalta testilaitteen ilman pakoakselin on oltava yhtä suurella etäisyydellä kahdesta mittauspisteestä (suoraan mikrofoniin päästetty ilma vääristää tuloksen ja tulos on sen vuoksi hylättävä). Mikrofonia ei tule sijoittaa laitteen ja ilmasäiliön väliin (ks. kuva 3). 6.2.1 Ei sovelleta. 6.2.2 Pneumaattisten laitteiden osalta laitteen akustisen vakauden on oltava sama kuin jatkuvassa käytössä ja sen on täytettävä seuraavat vaatimukset: Laitteen on toimittava 600 kPa:n työpaineella. Jos tämä on mahdotonta, on testausselosteessa ilmoitettava paine ja syyt, joiden vuoksi vahvistettua painetta oli mahdotonta käyttää. Mittausten aikana ilmanpaine on mitattava laitteen ollessa toiminnassa. Laitteen on toimittava tavanmukaisesti; kaikkia ilmanpoiston esteitä, kuten jäätymistä, on vältettävä. Käytetyn voiteluöljyn tyypin, laadun ja määrän on vastattava valmistajan suosituksia. Muiden kuin paineilmalla toimivien laitteiden osalta käyttöolosuhteiden on oltava sellaiset, että ne vastaavat suurinta nopeutta, jolla laite voi valmistajan ilmoituksen mukaan toimia jatkuvasti. Vaatimukset Laitteiden on toimittava ilman käyttäjän valvontaa seuraavalla tavalla: a) Laitteen on toimittava pystyasennossa 6.1.5 kohdassa selostetussa välineessä, joka on varustettava laitteeseen liittämistä varten sopivan kokoisella työkalun varrella; b) laitetta on painettava tukevasti alaspäin joustavalla välineellä, jotta sen stabiilius on sama kuin tavanmukaisissa käyttöoloissa, kun työkalu on upotettu rikottavaan materiaalin ennen viimeksi mainitun murtumista; joustavan välineen voivat muodostaa esimerkiksi kalibroidut jouset tai paineilmanostimet. Laitteiden painekontrolli: Koska laitteen on toimittava 600 kPa:n paineella tai nimellispaineellaan, jos se on erilainen, paine on tarkastettava laitteen ilmanottoliitännästä (ks. kuva 3). Paine voidaan tarkastaa suoraan osoittavalla paineilmamittarilla, mutta ottaen huomioon laitteen aiheuttamat sykähdykset on edullisempaa käyttää järjestelyä, joka koostuu ilmasäiliöstä, kun ilmasäiliön kapasiteetti on 50-100 litraa, ja se saa ilmaa halkaisijaltaan 19 mm ja pituudeltaan 20 m pitkällä letkulla. Laitteen on saatava ilmaa tästä säiliöstä 4,5 m pitkällä halkaisijaltaan 25-30 mm olevalla letkulla, joka on yhdistetty liitäntään. Ilmasäiliö on sijoitettava mahdollisimman kauas laitteesta. Ilmasäiliön sisäinen paine mitataan ilmasäiliössä olevasta liitännästä. Painetta voidaan säätää joko kompressorin päästöventtiilistä tai laskemalla painetta ilmasäiliöstä säädettävän vaimentimen kautta. Tämä laite esitetään piirroksena kuvassa 3. 6.3 Mittauspaikan halkaisijan on oltava vähintään 4 m. 6.4.1 Mittauspinta Testaukseen käytettävä mittauspinta on puolipallo. Puolipallon säde on poikkisuora linja tasolla, joka kuvastaa koneen geometrista keskipistettä. Säde esitetään seuraavassa taulukossa: >TAULUKON PAIKKA> 6.4.2.2 Mittauspisteiden sijainti Mittausta varten on oltava kaksitoista mittauspistettä, joihin on tehty edeltävän taulukon mukaiset mukautukset siltä osin, kun kyse on z:n arvosta pisteiden 1-8 osalta. 7 MITTAUKSET 7.1.1 Vain taustamelu otetaan huomioon korjauksia varten. 8 TULOSTEN KÄYTTÖ 8.2 Ei sovelleta. 8.6.2 Koska testialueen pinta on tehty betonista tai tiiviistä asfaltista, 8.6.2 kohtaa ei sovelleta ja C = 0. 8.6.3 Pneumaattisten laitteiden käytölle ominaista jäätymistä on vältettävä mittausten aikana. 9 KIRJATTAVAT TIEDOT Selosteen malli annetaan lisäyksessä. Testilohkare Reunoiltaan 0,60 m oleva kuutio, täysin tärytetty Koostumus: 1 säkkiä puhdasta portlandsementtiä, luokka 400 tai vastaava, 65 litraa luokittelematonta kalkitonta hiekkaa, raekoko 0,1 mm-5 mm, 115 litraa kalkitonta soraa, raekoko 5-25 mm. >VIITTAUS KAAVIOON> MALLIPIIRROS >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE II ETY-TYYPPITARKASTUSTA VARTEN TOIMITETTAVAN KONEKÄYTTÖISTÄ KÄSIN KANNATELTAVAA BETONINMURSKAINTA TAI KIVIHAKKUA KOSKEVAN ILMOITUSLOMAKKEEN MALLI >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE III ÄÄNITEHOTASON MERKIN MALLI >VIITTAUS KAAVIOON> >VIITTAUS KAAVIOON> LIITE IV TEKNINEN MENETTELY TUOTANTOMALLIN TUTKITUN TYYPIN MUKAISUUDEN TARKASTAMISEKSI Mahdollisuuksien mukaan tarkastetaan pistokokein, että tuotantomalli on tarkastetun tyypin mukainen.